የሚኒስቴር መስሪያ ቤቶችና ተጠሪ ተቋማት የ100 ቀናት ዕቅድ የአፈፃፀም ግምገማ በዛሬው ዕለትም ቀጥሎ እየተካሄደ ነው
የሚኒስቴር መስሪያ ቤቶችና ተጠሪ ተቋማት የ100 ቀናት ዕቅድ የአፈፃፀም ግምገማ በዛሬው ዕለትም ቀጥሎ እየተካሄደ ነው።በዛሬው ዕለት የቀጠለውን የሚኒስቴርና ተጠሪ መስሪያ ቤቶችን የ100 ቀን እቅድ አፈፃፀም ግምገማን ጠቅላይ ሚኒስትር ዶክተር አብይ አህመድ መርተውታል።በመድረኩ ላይም እንደዚህ አይነት መድረኮች ለልምድ ልውውጥና መማማር ትልቅ አስተዋፅኦ ያላቸው መሆኑን ተናግረዋል።የጋራ አገራዊ ራዕይን በተቀናጀ መልኩ ለማሳካት ግለሰቦችንና ተቋማትን ተጠያቂ ማድረግ አስፈላጊ መሆኑን የጠቆሙት ጠቅላይ ሚኒስተሩ በቀጣይም ተመሳሳይ ወቅታዊ የእቅድ አፈፃፀም ግምገማዎች የሚካሄዱ መሆኑን አንስተዋል።ከዚህ ባለፈም ለውጥ ያሳዩ የሚኒስቴርና ተጠሪ ተቋማትን በመጥቀስ ቅድሚያ የሚሠጣቸው ነጥቦች ላይ ቀጣይ አቅጣጫ የሠጡ መሆኑ ተገልጿል ። ( ምንጭ :ጠቅላይ ሚኒስቴር ፅህፈትቤት )